રિયલ લાઇફની જો વાત કરવામાં આવે તો સંજય દત્ત અને સલમાન ખાન હંમેશાથી સારા ફ્રેન્ડ્સ રહ્યા છે. આ બંને સ્ટાર્સે ‘સાજન’ અને ‘ચલ મેરે ભાઇ’માં એક સાથે કામ કર્યુ હતુ. સલમાન અને સંજય વચ્ચેનું અંતર વધવા પાછળની ઘટના થોડી જૂની છે. વાત છે 2007ની જ્યારે સંજય દત્ત પર ટાડા કેસ ચાલી રહ્યો હતો, કોર્ટે સંજય દત્તને 6 વર્ષની સજા સંભળાવી હતી. તે સમયે સલમાન ખાને સંજય દત્ત પર કંઈક એવું કહી દીધું કે જેનાથી સંજૂ બાબ ગુસ્સે થઈ ગયા. કહેવામાં આવે છે કે સંજયને જામીન મળતા જ સીધો જ સલમાન ખાનને મળવા પહોંચ્યો અને બંને વચ્ચે માથાકુટ થઈ હતી.